Kuninkaalliset häät: "Tunnelma kuin turkkilaisessa basaarissa" - Kuninkaalliset - Ilta-Sanomat
Uutistoimittaja Marjukka Havumäki YLE Uutisten 50-vuotissyntymäpäivän gaalajuhlassa Vanhalla Ylioppilastalolla Helsingissä, 1. syyskuuta 2009.
Julkaistu: 28.4.2011 22:27
Perjantaina koko maailma jännittää, kun prinssi Williamhttp://www.is.fi/haku/?search-term=William ja Catherine Middletonhttp://www.is.fi/haku/?search-term=Catherine%20Middleton sanovat tahdon.
Viisituntisen suoran lähetyksen paikan päällä selostavalle uutisankkuri Marjukka Havumäellehttp://www.is.fi/haku/?search-term=Marjukka%20Havum%C3%A4elle päivä on jännittävä aivan erityisestä syystä.
- Työurani aikana ei tule enää näin ison mittakaavan häitä. Nykyisten kuninkaallisten lapset ovat vielä niin nuoria, että olen heidän naimisiinmenonsa hetkellä jo toivottavasti eläkkeellä. Pitää ottaa ilo irti siitä, että saa olla tekemässä näin ainutlaatuista tapahtumaa, Havumäki kertoo Lontoosta puhelimitse IS:lle. Havumäki uskoo, että meininki on perjantaina kuin turkkilaisessa basaarissa: krääsää, ryysistä ja fiilisteleviä ihmisiä riittää. - Olemme juuri lähdössä selostajakollegani Nora Kajastienhttp://www.is.fi/haku/?search-term=Nora%20Kajastien kanssa kiertämään hääkulkueen reitin läpi, jotta näemme mitä rakennuksia televisiossa voi mahdollisesti näkyä. Häähumu tulee varmasti meitä vastaan, Havumäki kertoo.
Havumäki myöntää, että mitä lähemmäs hääpäivää mennään, sitä enemmän vatsanpohjassa kutkuttaa. Viimeiset kaksi päivää menevät tiiviisti kerraten ja valmistautuen.
- Monia asioita pitää muistaa ulkoa, sillä kesken lähetyksen ei voi alkaa plaraamaan papereita. Istuin äskenkin internetin äärellä ja opettelin, miltä Swazimaan kuningas ja Marokon prinsessa näyttävät, jotta osaan perjantaina kertoa, kun henkilö saapuu kirkkoon.
Silti on muutamia juttuja, joihin ei voi varautua mitenkään. Perjantain myrskyinen sääennuste mietityttää. Olisi sekä katsojille että morsiusparille kivempaa, jos aurinko paistaisi.
Havumäki kiinnostui kuninkaallisista selostaessaan viime vuonna Ruotsin kruununprinsessa Victorianhttp://www.is.fi/haku/?search-term=Victorian häät. Havumäki nimeää lempikuninkaallisikseen Ruotsin kruunupäät, erityisesti kruununprinsessaparin. Hän ei silti tunnustaudu täysiveriseksi kuninkaallis-faniksi. - Ennemminkin seuraan toimittajahenkisesti uteliaana heidän tapahtumiaan. On kuitenkin mielenkiintoista nähdä, päästäänkö näissä häissä yhtä herkkään tunnelmaan kuin Victorian häissä. Britit kun ovat tunnetusti hieman jäykkiä, Havumäki nauraa. Eeva Louko